ಅನೈತಿಕ ಸಂಬಂಧದ ಶಂಕೆ: ವಿಧವೆ ಸೊಸೆಯನ್ನು ಸುತ್ತಿಗೆಯಿಂದ ಹೊಡೆದು ಕೊಂದ ಸೋದರ ಮಾವ ಘಾಜಿಯಾಬಾದ್: ವಿಧವೆ ಸೊಸೆ ಅನೈತಿಕ ಸಂಬಂಧ ಹೊಂದಿರಬಹುದು ಎನ್ನುವ ಶಂಕೆಯ ಅನುಮಾನದಿಂದ ಆಕೆಯನ್ನು ಸೋದರ ಮಾವನೊಬ್ಬ ಸುತ್ತಿಗೆಯಿಂದ ಹೊಡೆದು ಕೊಂದಿರುವ ಘಟನೆ ಘಾಜಿಯಾಬಾದ್ ನಲ್ಲಿ ನಡೆದಿದೆ. ಮೃತ ಮಹಿಳೆಯನ್ನು ಟ್ವಿಂಕಲ್ ಎಂದು ಗುರುತಿಸಲಾಗಿದೆ. ಟ್ವಿಂಕಲ್ ಮೀರತ್ ಜಿಲ್ಲೆಯ ಜಾನಿ ಪೊಲೀಸ್ ಠಾಣೆ ವ್ಯಾಪ್ತಿಯ ಖಾನ್ಪುರ್ ಗ್ರಾಮದ ನಿವಾಸಿ ಗೌರವ್ ಅವರನ್ನು 2017 ರಲ್ಲಿ ವಿವಾಹವಾಗಿದ್ದರು. ಅವರ ಪತಿ 2021 ರಲ್ಲಿ ಟ್ರಕ್ ಅಪಘಾತದಲ್ಲಿ ನಿಧನರಾಗಿದ್ದಾರೆ. ಗಂಡ ತೀರಿ ಹೋದ ಕೆಲವು ದಿನಗಳ ಬಳಿಕ ಆಕೆ ಪದೇ ಪದೇ ಫೋನ್ ನಲ್ಲಿ ಮಾತನಾಡುತ್ತಿದ್ದಳು. ಇದನ್ನು ಕಂಡ ಸೋದರ ಮಾವ ಅಭಿಷೇಕ್ ಗೆ ಆಕೆಯ ಮೇಲೆ ಅನುಮಾನ ಮೂಡತೊಡಗಿತು. ಭಾನುವಾರ ರಾತ್ರಿ ಆತ ಟ್ವಿಂಕಲ್ ಮಲಗಿದ್ದ ಕೋಣೆಗೆ ಹೋಗಿ, ಆಕೆಯನ್ನು ಮನಬಂದಂತೆ ಸುತ್ತಿಗೆಯಿಂದ ಹೊಡೆದು ದೇಹವನ್ನು ಹಲವು ಕಡೆ ಸೀಳಿದ್ದಾನೆ ಎಂದು ಪೊಲೀಸರು ತಿಳಿಸಿದ್ದಾರೆ. ಸಧ್ಯ ಆರೋಪಿ ಅಭಿಷೇಕ್ ನನ್ನು ಪೊಲೀಸರು ಬಂಧಿಸಲಾಗಿದ್ದು, ತನಿಖೆ ನಡೆಸಲಾಗುತ್ತಿದೆ. ತನಿಖೆ ವೇಳೆ ಸತ್ಯಾಂಶ ಬಯಲಾಗಿದೆ. ಇನ್ನೂ, ಟ್ವಿಂಕಲ್ ಅವರ ದೇಹವನ್ನು ಮರಣೋತ್ತರ ಪರೀಕ್ಷೆಗೆ ಕಳುಹಿಸಲಾಗಿದೆ ಎಂದು ಪೊಲೀಸರು ತಿಳಿಸಿದ್ದಾರೆ.